ALISHIN SVET

Alisha je bila vedno posebna. Veliko je brala, razmišljala drugače, želela je biti drugačna. Ni ji bilo mar za mnenje drugih ljudi, bila je to, kar je bila.

Medtem ko so njene sošolke spremljale socialna omrežja, je ona brala knjige in občudovala naravo. Starejša kot je bila, bolj jo je zanimala narava in potovanja. Spodbujala jo je babica, saj je sama v njenih letih odkrivala naravo in živela točno tako kot ona. Starši je niso spodbujali, saj so hoteli, da je bolj socialna in takšna, kot so njeni vrstniki.

V dvajsetem letu pa se ji je življenje obrnilo na glavo. Izgubila je osebo, ki je bila velik del njenega življenja. Izgubila je babico in tako tudi voljo do življenja ... Začela je postajati takšna kot so vsi ostali. Dolgo se je iskala in trudila najti boljšo rešitev. A to jo je vedno pripeljalo do istega odgovora: BODI TO KAR SI!

Spet je bil petek, ko je odšla brat v hiško ob robu gozda. Ko je vstopila, je zagledala fanta njenih let, ki je bral knjigo. Začela sta se pogovarjati in ugotovila, da imata enak pogled na svet.

Dan za dnem sta se videvala v hiški in skupaj brala. Kmalu zatem sta se zaljubila in skupaj začela potovati in raziskovati svet.

Več kot sta potovala, več enako mislečih ljudi sta spoznala. Imela sta veliko prijateljev. Alisha je spoznala, da ne glede na to kar ti drugi govorijo, MORAŠ OSTATI TO KAR SI!

RAZLOG ZAKAJ SVA TO NAPISALI je ta, da tudi sami veva, kako je biti v vlogi, kot je bila Alisha. Poskušava živeti tako življenje, kot si ga sami želiva in sva to, kar sva. Ne pustiva, da nama kar koli oz. kdor koli uniči to, kar si želiva … Radi bi to sporočili tudi ostalim, da naj bodo to kar so, ker jih nič ne bo uničilo in tudi če ti kdo reče kaj žaljivega, to ni res, ker ti si, kar si …

Alinna Kresnik

in

Alja Srovin